CELEX: 62020CN0683
Language: et
Date: 2020-12-17 00:00:00
Title: Kohtuasi C-683/20: 17. detsembril 2020 esitatud hagi – Euroopa Komisjon versus Slovaki Vabariik

15.2.2021   
            
            
               ET
            
            
               Euroopa Liidu Teataja
            
            
               C 53/27
            
         
      17. detsembril 2020 esitatud hagi – Euroopa Komisjon versus Slovaki Vabariik
      (Kohtuasi C-683/20)
      (2021/C 53/37)
      Kohtumenetluse keel: slovaki
      
         Pooled
      
      
         Hageja: Euroopa Komisjon (esindajad: R. Lindenthal ja M. Noll-Ehlers)
      
         Kostja: Slovaki Vabariik
      
         Hageja nõuded
      
      
                  —
               
               
                  tuvastada, et, Slovaki Vabariik rikkus Euroopa Parlamendi ja nõukogu 25. juuni 2002. aasta direktiivi 2002/49/EÜ, mis on seotud keskkonnamüra hindamise ja kontrollimisega (1) artikli 8 lõiget 2 ja artikli 10 lõiget 2, koostoimes sama direktiivi VI lisaga, sest Slovaki Vabariik ei koostanud 445 põhimaantee kohta tegevuskavasid ega edastanud komisjonile nende tegevuskavade kokkuvõtet;
               
            
                  —
               
               
                  tuvastada, et, Slovaki Vabariik rikkus Euroopa Parlamendi ja nõukogu 25. juuni 2002. aasta direktiivi 2002/49/EÜ, mis on seotud keskkonnamüra hindamise ja kontrollimisega artikli 8 lõiget 2 ja artikli 10 lõiget 2, koostoimes sama direktiivi VI lisaga, sest Slovaki Vabariik ei koostanud 16 põhiraudtee kohta tegevuskavasid ega edastanud komisjonile nende tegevuskavade kokkuvõtet;
               
            
                  —
               
               
                  mõista kohtukulud välja Slovaki Vabariigilt.
               
            
         Väited ja peamised argumendid
      
      Vastavalt Euroopa Parlamendi ja nõukogu 25. juuni 2002. aasta direktiivi 2002/49/EÜ, mis on seotud keskkonnamüra hindamise ja kontrollimisega, artikli 8 lõikele 2 oli Slovaki Vabariik kohustatud tagama, et tema territooriumil asuvate põhimaanteede (rohkem kui 3 miljonit sõiduki läbisõitu aastas) ja põhiraudteede (raudteeliinid üle 30 000 rongi läbisõiduga aastas) kohta koostatakse tegevuskavad hiljemalt 18. juuliks 2013. Sama direktiivi artikli 10 lõike 2 järgi, koostoimes direktiivi VI lisaga, oli Slovaki Vabariik kohustatud tagama, et nende tegevuskavade kokkuvõtted edastatakse seejärel komisjonile hiljemalt 18. jaanuariks 2014.
      Slovaki Vabariik rikkus seoses 445 põhimaantee ja 16 põhiraudteega, millest ta oli varem juba komisjoni teavitanud, kohustusi, mis lasuvad tal vastavalt direktiivi artikli 8 lõikele 2 ja artikli 10 lõikele 2, koostoimes direktiivi VI lisaga.
      
         (1)  ELT 2002, L 189, lk 12; ELT eriväljaanne 17/07, lk 101.